Το **Εθνικό Μουσείο** (πορτογαλικά: *Museu Nacional*) ή **Εθνικό μουσείο του ομοσπονδιακού πανεπιστημίου του Ρίο ντε Τζανέιρο** ή γνωστό και ως **Μουσειο Φυσικής Ιστορίας** (πορτογαλικά: *Μuseu de História Natural)* είναι το αρχαιότερο επιστημονικό ίδρυμα της Βραζιλίας και ένα από τα μεγαλύτερα μουσεία φυσικής ιστορίας και ανθρωπολογίας σε Βόρεια και Νότια Αμερική. Το μουσείο βρίσκεται εντός του πάρκου Κίντα ντα Μπόα Βίστα (*Quinta da Boa Vista*) στην πόλη του Ρίο ντε Τζανέιρο και στεγάζεται στο Παλάτι του Αγίου Χριστόφορου (*Paço de São Cristóvão*). Το παλάτι ήταν η κατοικία της πορτογαλικής βασιλικής οικογένειας από το 1808 μέχρι το 1821, της βραζιλιανικής αυτοκρατορικής οικογένειας από το 1822 μέχρι το 1889, φιλοξένησε την ρεπουμπλικανική συνταγματική συνέλευση από το 1889 μέχρι το 1891 και εν τέλει στέγασε το μουσείο το 1892. Το κτήριο βρίσκεται από το 1938 στον κατάλογο της Βραζιλιανικής πολιτιστικής κληρονομιάς.

Το μουσείο ιδρύθηκε στις 6 Ιουνίου του 1818 από τον βασιλιά Ιωάννη ΣΤ΄ υπό τον τίτλο "Βασιλικό Μουσείο" και εγκαταστάθηκε αρχικά στο πάρκο *Campo de Santana*, όπου εξέθετε συλλογές που είχαν ενσωματωθεί από τον Οίκο Φυσικής Ιστορίας, γνωστό και ως *Casa dos Pássaros* ("Σπίτι των Πουλιών"), που είχε δημιουργηθεί το 1784, καθώς και συλλογές ορυκτολογίας και ζωολογίας. Ήδη από τον 19ο αιώνα είχε καθιερωθεί ως το πιο σημαντικό μουσείο του τύπου του στη Νότια Αμερική. Το 1946 ενσωματώθηκε στο Ομοσπονδιακό Πανεπιστήμιο του Ρίο ντε Τζανέιρο. 

Το Εθνικό Μουσείο διέθετε μια τεράστια συλλογή με πάνω από 20 εκατομμύρια αντικείμενα, ενώ η συλλογή του υποδιαιρείτο σε επτά βασικούς πυρήνες: γεωλογία, παλαιοντολογία, βοτανική, ζωολογία, βιολογική ανθρωπολογία, αρχαιολογία και εθνολογία. Το μουσείο είχε επίσης μία από τις μεγαλύτερες επιστημονικές βιβλιοθήκες της Βραζιλίας, με πάνω από 470.000 τόμους και 2.400 σπάνια έργα.

Το παλάτι που φιλοξενεί το μουσείο καταστράφηκε από πυρκαγιά που ξεκίνησε κατά τη διάρκεια της νύχτας στις 2 Σεπτεμβρίου 2018.

Παραπομπές
----------

1. ↑  «Museus em Números, Vol. 1» (PDF). *Instituto Brasileiro de Museus – IBRAM*. σελ. 73. Αρχειοθετήθηκε από το πρωτότυπο (PDF) στις 29 Οκτωβρίου 2015.
2. ↑  «200 Anos do Museu Nacional» (PDF). Associação Amigos do Museu Nacional. σελ. 8. Αρχειοθετήθηκε από το πρωτότυπο (PDF) στις 8 Ιουλίου 2017.
3. ↑  Bessa, Simone. «Museu Nacional - UFRJ | MUSEUS DO RIO.COM.BR». *MUSEUS DO RIO.COM.BR* (στα Πορτογαλικά). Αρχειοθετήθηκε από το πρωτότυπο στις 15 Φεβρουαρίου 2017. Ανακτήθηκε στις 4 Σεπτεμβρίου 2018.
4. ↑  Bessa, Simone. «Museu Nacional - UFRJ | MUSEUS DO RIO.COM.BR». *MUSEUS DO RIO.COM.BR* (στα Πορτογαλικά). Αρχειοθετήθηκε από το πρωτότυπο στις 15 Φεβρουαρίου 2017. Ανακτήθηκε στις 4 Σεπτεμβρίου 2018.
5. ↑  Stargardter, Gabriel. «Tensions flare after fire destroys Brazil museum in 'tragedy foretold'» (στα αγγλικά). *U.S.*.. Ανακτήθηκε στις 2018-09-04.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Μουσείο της Βραζιλίας** |

* Ο ιστότοπος του Εθνικού Μουσείου Αρχειοθετήθηκε 2011-09-26 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158060942
* LCCN: n50052738
* ISNI: 0000 0001 2113 4655
* GND: 1006882-X
* SUDOC: 060648015
* BNF: cb12258901k (data)
* ULAN: 500310766
* NKC: uk2007376619

 |

 |